Den Vest-Sjællandske Avis, 1831-07-12
Saasnart man i Lybek havde erfaret den Efterretning som Dampskibet medbragte, saa blev den militaire Commando i Travemünde betydelig forstærket. Dampskibet har ingen Varer medbragt, og som sagt ikke heller Breve; men dog et Extrablad til den Petersborgske Avis No. 141, som indeholder en Communication fra Generalkrigsgouverneuren i denne Stad, hvori det hedder: at saasnart man havde erfaret at Cholera var udbrudt i Riga og nogle Steder ved Wolgafloden, saa vare alle mulige Foranstaltninger med Cordoner, Qvarantainer og Røgninger bleven anvendte for at forbindre Cholera fra at komme til Petersborg, og desuagtet er den kommen dertil. Hs. Majestæt Keiseren har i den Anledning besluttet at lagttage den største Publicitet og ikke i mindste Maade at skiule hvad den Almægtige har ifølge sine uudgrundelige Beslutninger ifinde at tilsende os, hvorfor han har paalagt Gouverneuren, offentlig at bekiendtgiøre alt hvad der angaaer Sygdommens Udbredelse. Den 9de Juni ankom et Skib fra Vitegra, og den 26de blev en Borger fra denne Bye, som var kommen med det syg, hans Sygdom syntes at ligne Cholera; men ved Lægernes Hielp kom han sig snart igien, men samme Dag Kl. 4 om Morgenen blev en Malersvend i Kbind. Bogatovs Huus angrebet. af Cholera og døde Kl. 7 samme Aften. Den 28de bleve flere Personer paa ganske forskiellige Steder i Staden angrebne af Sygdommen; Dagen derpaa døde af dem en Politiebetient og en Haandværksmand. En Engelsk Herre, som er ombord paa det Dampskib der er ankommen til Lybek beretter: at ingen af det diplomatiske Corpses Medlemmer eller af de Engelske Kiøbmænd i Petersborg ere syge; men i den sidste Uge, i hvilken han havde opholdet sig i Petersborg, vare henimod 60 Personer allerede døde af Cholera. Han beretter tillige at de to Engelske Læger Russel og Barry ere ankomne til Petersborg og at den første af disse har længe kureret for denne Sygdom i Ostindien og han erklærer nu, at den Cholera, som er udbrudt i Rusland er ganske den samme som den Asiatiske. Fra Mitau i Curland meldes at der vare døde 106 Personer til den 5te Juni om Aftenen. Sygdommen var der overordentlig frygtelig; Patienterne vare neppe angrebne af den førend de vare uden Redning; neppe vare Soldaterne bragte ind i Sygehuset førend de vare creperede; det syntes som at al Lægernes Kunst er forgiæves; men det er besynderligt at i hele Kurland hører man forresten ikke noget til Sygdommen. Den raser i det sydlige Ruslang som i det nordlige, især ganske forskrækkelig i Moldau; ifølge Breve fra Jasse af 17de Juni døde der 300 Personer om Dagen; Jndvaanerne vare derved komne i en saadan Skræk, at alle Mennesker forlode Byen. - J Lemberg i Gallizien tager Cholera ikke af, 1140 Mennesker vare døde. Erfaringen har dog beviist i dette Land, at enkelte Byer og Egne hvor man strengt overholdt Spærringen ere aldeles blevne befriede for Sygdommen. J Polen er den nu kommen til Krakau, hvor den især med største Heftighed angriber Jøderne; en bemærkning som man giør allevegne. Sygdommen er nu kommen til Grand sen af Schlesien paa een Miil nær, og det kommer nu an paa om de Preussiske Cordons formaae at standse den. J Danzig ere ialt 526 Personer blevne angrebne af Sygdommen, hvoraf 379 ere døde, 270 Huse i Staden ere spærrede. - Qvarantaine=Commissionen i Gothenborg havde forordnet at Qvarantaineindretningen i Kansøe skulde allene staae aaben for Svenske Skibe, da den frygtede for at der ellers skulde ankomme for mange Skibe dertil; men Kongen har ophæver denne Foranstaltning ved en Beslutning af 30te Juni for at den almindelige Seillads ikke skal lide derunder.